Krasnodar
Krasnodar () je grad u Rusiji i administrativni centar Krasnodarskog kraja. Prema popisu stanovništva iz 2010. u gradu je živelo 744.933 stanovnika. Nalazi se na reci Kubanj, nekih 1540 kilometara jugozapadno od Moskve. Krasnodar je jedno važno saobraćajno čvorište. Za vreme Ruske imperije zvao se Jekaterinodar.

Istorija 
Krasnodar je osnovala carica Katarina Velika 1794. godine pod imenom Jekaterinodar kao vojno uporište kubanskih kozaka. Grad je počeo da se razvija dolaskom železničke pruge krajem 19. veka. Današnje ime grad nosi od 1920. godine.

Stanovništvo 
Prema preliminarnim podacima sa popisa, u gradu je 2010. živelo 744.933 stanovnika, 98.758 (15,28%) više nego 2002.

Privreda 
U vreme Sovjetskog Saveza grad se razvijao kao industrijsko središte. Danas su tu velike rafinerije, kao i fabrike za izradu poljoprivrednih mašina. Pored toga u Krasnodaru je razvijena zemljoradnja (uzgoj voća i povrća): zemlja je veoma plodna. Gaji se i pšenica, suncokret, pirinač. Veliki deo poljoprivrednih proizvoda se izvozi.

Kulturni život 
Krasnodar ima više obrazovnih institucija (naročito viših škola), kao i više pozorišta, muzeja i biblioteka. U Krasnodaru se nalazi najveći Poljoprivredni fakultet u Rusiji.

Gradovi pobratimi 
  Tallahassee, Sjedinjene Američke Države
  Karlsruhe, Njemačka
  Burgas, Bugarska
  Harbin, Kina
  Ferrara, Italija

Znamenite ličnosti 
 Lazaros Papadopoulos, grčki košarkaš rodom iz ovog grada

Vidi još 
 FK Kubanj
 FK Krasnodar
 Spisak gradova u Rusiji

Reference

Spoljašnje veze 

 http://krasnodar.online.ru/ 
 http://www.krd.ru/ 
 http://www.krdblog.com/ 
 http://kurort.kuban.info 

Gradovi u Rusiji
Krasnodarski kraj